Iwekked-d aneɣlaf n yisallen Ḥamid Grin iḍelli n ssebt di Ledzayer tamannaɣt lawan n temlilit i yexdem ɣef wass agraɣlan n rradyu, ɣef ddur n rradyu deg yisallen di leqdic-ines lawan mi ara d-ttilint twuɣa ama di twennaḍt, neɣ tiwuɣa nniḍen. Ixebber-d iḍelli d akken ad d-tili yiwet n lḥemla taɣelnawt i uḥesses ɣef tewuɣa deg yiberdan ara yebdun ddurt i diteddun di rradyu taɣelnawt akked rradyuwat n tamiwin i yellan yak di 48 n lwilaya, imi rradyu tetturar ddur ameqqran deg usiweḍ n yisallen i yemdanen s lḥemlat n useɛlem idyettilin yal tikkelt, ladɣa di tamiwin. Aṭas n yidisan ara yettekkin di lḥemla-agi am : taneɣlaft n usiweḍ, ssrabes n laman d yiǧadarmiyen d yiɣallen n usellek d yidisan nniḍen i teɛna temsalt, wa ad tili ɣef teɣzi n ddurt di yal cchar di yal n lwilaya.